ŠILALĖS RAJONO SAVIVALDYBĖS ADMINISTRACIJOS VEIKLOS ORGANIZUOJANT IR TEIKIANT PIRMINĘ TEISINĘ PAGALBĄ 2014 METAIS ATASKAITA

**1. SAVIVALDYBĖS VEIKLA**

 Ataskaitiniais 2014 metais vykdydama valstybinę (perduotą savivaldybėms) valstybės garantuojamos pirminės teisinės pagalbos teikimo funkciją Šilalės rajono savivaldybė apie galimybę gauti valstybės garantuojamą teisinę pagalbą siekė informuoti kaip įmanoma daugiau asmenų. Savivaldybės teikiama informacija apie valstybės garantuojamą teisinę pagalbą pagal finansines galimybes buvo skelbiama vietiniame Šilalės rajono laikraštyje „Šilalės žinios“. Iš praktikos pasitvirtino, kad šis informacijos teikimo būdas yra priimtiniausias vietos gyventojams. Be to, informacija apie galimybę gauti valstybės garantuojamą pirminę ir antrinę teisinę pagalbą taip pat nepertraukiamai yra skelbiama savivaldybės interneto puslapyje [www.silale.lt](http://www.silale.lt). Dažniausiai Šilalės rajono savivaldybėje pirminės teisinės pagalbos kreipiasi vyresnio amžiaus bei nepasiturintys asmenys. Todėl, atsižvelgiant į tai, kad tokių asmenų galimybės naudotis internetu gali būti ribotos, informaciją stengiamasi skelbti kuo įvairesniais būdais, sudarant galimybę ją gauti platesniam asmenų ratui. Šilalės miesto centre J. Basanavičiaus gatvėje esančiame lauko stende bei Šilalės rajono savivaldybės pastate, pirmame aukšte, skelbiama informacija apie teikiamą pirminę teisinę pagalbą. Besikreipiantiems asmenims taipogi dalinami lankstinukai, informuojantys apie valstybės garantuojamą teisinę pagalbą. Be to, šių lankstinukų visada yra savivaldybės pastate (pirmame aukšte prie įėjimo) stovinčiame atvirame metaliniame stove. Tokiu būdu žmonės skatinami patys platinti informaciją apie teikiamą valstybės garantuojamą teisinę pagalbą.

Informacija apie teikiamą pirminę teisinę pagalbą Šilalės rajono savivaldybėje buvo skelbiama 5 būdais:

1. Vietiniai rajono laikraščiai.
2. Šilalės rajono savivaldybės interneto puslapis [www.silale.lt](http://www.silale.lt)
3. Skelbimai ir kita informacija apie valstybės garantuojamą teisinę pagalbą Šilalės miesto centre J. Basanavičiaus gatvėje esančiame lauko stende.
4. Skelbimai ir kita informacija Šilalės rajono savivaldybės pastato stende.
5. Lankstinukai apie teikiamą valstybės garantuojamą teisinę pagalbą.

**2. INFORMACIJA APIE SUBJEKTUS, TEIKIANČIUS PIRMINĘ TEISINĘ PAGALBĄ**

Dažniausiai pirminė teisinė pagalba Šilalės rajono savivaldybėje buvo teikiama tiesiogiai bendraujant pareiškėjui ir teisininkui, retkarčiais – dėl tolesnio bendrininkavimo bendraujant telefonu arba elektroniniu paštu. Pareiškėjams buvo teikiamos teisinės konsultacijos, teisinė informacija juos dominančiais klausimais. Taip pat asmenys kreipėsi ir dėl dokumentų, skirtų valstybės ar savivaldybių institucijoms, parengimo.

Pirminei teisinei pagalbai teikti nėra sudarytos sutartys su advokatais. Ši funkcija yra pavesta teisininkei Silvai Paulikienei, Šilalės rajono savivaldybės administracijos Teisės ir viešosios tvarkos skyriaus vedėjai. Šis teisinės pagalbos teikimo būdas pasirinktas siekiant užtikrinti nuolatinį, nepertraukiamą ir efektyvų pirminės teisinės pagalbos teikimą.

 Į Šilalės rajono savivaldybę valstybės garantuojamos teisinės pagalbos besikreipiantiems asmenims didžiausia problema dažniausiai būna ta pati problema – t.y. antrinę teisinę pagalbą teikiančių advokatų trūkumas. Kadangi Tauragės apskrityje, kuriai priklauso Šilalės rajono savivaldybė, šiuo metu antrinę teisinę pagalbą teikia realiai tik 3 ar 4 advokatai, o tai, kaip rodo nuolatinė praktika, yra tikrai per mažai.

      Kita problema – vėlgi egzistuoja ta pati – t.y. gyventojų turto ir pajamų deklaravimas, kai į šią deklaraciją privalomai įtraukiamas ir tas asmens vienintelis, dažnai - mažavertis - gyvenamasis būstas, kuriame jis nuolat gyvena ir kurio jis niekada neparduos (ar kitaip nedisponuos). Kaip neretai pasitaiko, ypač vargingai gyvenantys asmenys, atlikus turto deklaravimą dėl minėtos priežasties negali pretenduoti į antrinę teisinę pagalbą, arba ją gauna 50 proc.

Todėl siūlytume peržiūrėti pirminės teisinės pagalbos teikimo funkcijai atlikti skirtų lėšų apskaičiavimo metodiką. Dėl per mažai valstybės skiriamų lėšų pirminės teisinės pagalbos teikimo funkcija pagal gyventojų poreikį nėra ir negali būti užtikrinama. Pirmiausia, pagrindinis lėšų dydis, skiriamos pirminei teisinei pagalbai, yra panaudojamas kaip darbo užmokestis ir socialinio draudimo įmokos. Lėšų, skirtų gyventojų informavimui, kvalifikacijos kėlimui, ryšių, kanceliarinėms priemonėms, patalpoms išlaikyti, nebelieka.

 Neabejotina, kad tikslinės specialios dotacijos Šilalės rajono savivaldybei yra skiriamos tikrai neproporcingai itin mažos jau vien pagal atliekamus pirminės teisinės pagalbos teikimo rezultatus, nes iš 60-ies Lietuvos savivaldybių mūsų rajono savivaldybė pagal gyventojų aktyvumą jau eilę pastarųjų metų yra aukštoje 12 vietoje. Todėl Šilalės rajono savivaldybės teisinės pagalbos organizavimas ir teikimas reikalauja kur kas daugiau piniginių lėšų.

 Būtina pabrėžti, kad Šilalės rajono savivaldybės administracijoje dirba tiktai 2 teisininkai: Teisės ir viešosios tvarkos skyriaus vyr. specialistė Regina Kvedarienė ir vedėja Silva Paulikienė. Todėl gana dažnai (atostogų, ligos ir kt.) tenka viena kitą pavaduoti. Ir tuomet visoje savivaldybėje belieka tik vienas teisininkas, dirbantis tiesiog neadekvačiai dideliu darbo krūviu (vakarais darbe dirbant iki 19-20 val., savaitgaliais ar švenčių dienomis namie rengiant teisminėms institucijom procesinius dokumentus ir kt.). Jau vien Savivaldybės tarybos posėdžiams parengtų teisės aktų derinimas sudaro didžiulę įtampą ir atsakomybę, nes reikia patikrinti neretai didžiulės apimties sprendimais priimamas įvairias taisykles, tvarkas, įstaigų nuostatus ir pan. Į savo posėdžius Šilalės r. savivaldybės taryba visada renkasi 1 kartą į mėnesį, o būna – ir kelis kartus per mėnesį, kaskart kiekviename posėdyje priimdama ne mažiau kaip 30 – 50 sprendimų. O kur dar kasdieninių Savivaldybės administracijos direktoriaus įsakymų ar mero potvarkių derinimas bei neretai – ir jų rengimas.

 Palyginimui norėtume pateikti keleto kitų rajono savivaldybių teisininkų galimus darbo krūvius pagal pareigybių skaičių. Pavyzdžiui, Tauragės ir Utenos rajono savivaldybėse dirba po 4 keturis teisininkus. Tačiau Utenos r. savivaldybės taryba nagrinėja ir priima tokį pat skaičių (vidutiniškai 30–50) sprendimų, kaip ir Šilalės r. savivaldybės taryba. Tuo tarpu Tauragės r. savivaldybės taryba minėtų teisės aktų nagrinėja ir priima ženkliai mažiau. Šią informaciją galima rasti kiekvienos savivaldybės internetiniame puslapyje.

 Be to, Tauragės ir Utenos rajono savivaldybės pirminės teisinės pagalbos teikimo rezultatuose pagal gyventojų aktyvumą 2013 m. yra kur kas žemiau nei Šilalės r. savivaldybė (Tauragės r. savivaldybė – 17, Utenos r. savivaldybė – 39. Kaip matome, pateiktaisiais atvejais teisininkų darbo krūvis nuo savivaldybių dydžio visiškai nepriklauso.

 Taip pat šioms 2–iems Šilalės rajono savivaldybės teisininkėms, kaip aukštąjį teisinį išsilavinimą turintiems asmenims, kartu su Vaiko teisių apsaugos skyriaus arba su Socialinės paramos skyriaus darbuotoju tenka vykti atstovauti teisme nagrinėjamose bylose, o tokių teisminių procesų, ypač susijusių su vaiko teisių gynimu, yra tikrai labai dažnai. Atkreiptinas dėmesys, kad aukštesnės galios teisės aktais yra įtvirtintos galimybės būtent Vaiko teisių apsaugos skyriuose turėti darbuotoją su aukštuoju teisiniu išsilavinimu (ką ne viena savivaldybė ir turi įgyvendinusi). Be to, Silvai Paulikienei atskiru Administracijos direktoriaus įsakymu nuolatinai yra pavestas viešųjų pirkimų pretenzijų nagrinėjimas, kai po jų išsamaus išanalizavimo tenka parengti rašytines motyvuotas išvadas. Tačiau Šilalės rajono savivaldybės teisinkėms paminėtas funkcijas reikia atlikti vėlgi be jokių priemokų už papildomą darbą.

 Manytina, kad Teisingumo ministerijos pasirinkta Pirminės teisinės pagalbos teikimo funkcijai atlikti skirtų lėšų apskaičiavimo metodika bei lėšų apskaičiavimo formulė tikrai nėra teisinga, todėl siūlytume šią metodiką peržiūrėti.

**Asmenys, atsakingi už pirminės teisinės pagalbos teikimą ir organizavimą**

 Nuo 2014 m. sausio 1 d. iki 2014 m. gruodžio 31 d. pirminę teisinę pagalbą Šilalės rajono savivaldybėje teikė teisininkė Silva Paulikienė, Teisės ir viešosios tvarkos skyriaus vedėja.

Savivaldybės teisininkų kontaktinius duomenis galima rasti internetiniame puslapyje [www.silale.lt](http://www.silale.lt), taip pat ši informacija skelbiama Šilalės rajono laikraštyje ,,Šilalės žinios“, Šilalės miesto lauko stende bei savivaldybės pastate esančiame informaciniame stende. Kontaktinis telefonas: (8-449) 76120, mobilus 861296208. Elektroninis paštas silva.paulikiene@silale.lt

 Už pirminės teisinės pagalbos teikimo organizavimą Šilalės rajono savivaldybėje atsakingas administracijos direktorius Valdemaras Jasevičius. Kontaktinis telefonas (8-449) 76114, mobilus 861583893, elektroninis paštas administratorius@silale.lt

**3. LĖŠŲ, SKIRIAMŲ KAIP TIKSLINĖ DOTACIJA PIRMINEI TEISINEI PAGALBAI, PANAUDOJIMAS**

 Šilalės rajono savivaldybei 2014 m. skirta speciali tikslinė dotacija - ***29900 litų*** - buvo panaudota darbo užmokesčiui ir socialinio draudimo įmokoms. Pažymėtina, kad iš tikslinės specialios dotacijos skirtų lėšų buvo finansuojama 0,40 skyriaus vedėjo pareigybės, kuriam nustatytas karjeros valstybės tarnautojo lygis A, kategorija 12, kvalifikacinė klasė 3, stažas valstybės tarnyboje 24 metai.

 Kitoms su pirminės teisinės pagalbos organizavimu ir teikimu susijusioms išlaidoms buvo panaudotos kitos savivaldybės biudžeto lėšos taip:

|  |  |
| --- | --- |
| **Išlaidų pavadinimas** | **Panaudota lėšų, Lt** |
| Darbo užmokestis ir socialinio draudimo įmokos  | 25577 |
| Vietos gyventojams informuoti | 260 |
| Kitos su pirminės teisinės pagalbos organizavimu ir teikimu susijusios išlaidos |  1497 |
| **Iš jų:** |  |
| ryšių paslaugos | 210 |
| kvalifikacijos kėlimas | 96 |
| kitos paslaugos | 1031 |
| kitos prekės | 160 |
| **Iš viso:** | **27334** |

**4. KLAUSIMŲ, KURIAIS BUVO TEIKIAMA PIRMINĖ TEISINĖ PAGALBA, KLASIFIKACIJA**

|  |  |
| --- | --- |
| **TEISĖS SRITIS** | **Klausimai, kuriais buvo teikiama pirminė teisinė pagalba** |
| 1. | **ŠEIMOS TEISĖ (182)** |  Santuokos sudarymas ir nutraukimas, separacija, sutuoktinių turtinės teisės ir pareigos (46) |
|  Šeimos narių tarpusavio išlaikymas, tėvystės nustatymas ir pripažinimas (41) |
|  Kitos vaikų ir tėvų tarpusavio teisės ir pareigos (42) |
|  Globa ir rūpyba, įvaikinimas (33) |
|  |  |  Kiti klausimai (20) |
| 2. | **DARBO TEISĖ (59)** |  Darbo sutarties sudarymas ir vykdymas (19) |
|  Darbo užmokestis, garantijos ir kompensacijos (23) |
|  Darbo sutarties pasibaigimas (12) |
|  Darbuotojų sauga ir sveikata (2) |
|  Kiti klausimai (3) |
| 3. | **SOCIALINĖS APSAUGOS TEISĖ (80)** |  Socialinis draudimas (10) |
|  Socialinė parama (48) |
|  Kiti klausimai (22) |
| 4. | **ŽEMĖS TEISĖ (12)** |  Žemės teisiniai santykiai (12) |
| 5. | NUOSAVYBĖS TEISIŲ ATKŪRIMAS (4)  |  Nuosavybės teisių atkūrimo klausimai (4) |
| 6. | **ADMINISTRACINĖ TEISĖ IR ADMINISTRACINIS PROCESAS (71)** |  Administracinės nuobaudos (25) |
|  Mokestiniai teisiniai santykiai (8) |
|  Valstybės ir savivaldybės institucijų ir įstaigų veiksmų (neveikimo) apskundimas (12) |
| Kiti klausimai (26) |
| 7. | **CIVILINĖ TEISĖ IR CIVILINIS PROCESAS (243)**  | Asmenys (20) |
| Daiktinė teisė (37) |
| Prievolių teisė (47) |
| Paveldėjimo teisė (24) |
| Notarų ir antstolių veikla (12)  |
| Civilinis procesas (76) |
| Ikiteisminis ginčų sprendimas (3) |
| Kiti klausimai (24) |
| 8. | BAUDŽIAMOJI TEISĖ (6) | Baudžiamosios teisės klausimai (6) |
| 9. | BAUDŽIAMASIS PROCESAS (10) | Baudžiamojo proceso klausimai (10) |
| 10. | KITI KLAUSIMAI (6) | Kiti klausimai (6) |
| 11. | PRAŠYMAI ANTRINEI TEISINEI PAGALBAI GAUTI (100) |  Prašymai antrinei teisinei pagalbai gauti (100) |
| 12. | VALSTYBĖS IR SAVIVALDYBIŲ INSTITUCIJOMS SKIRTI DOKUMENTAI (31) |  Valstybės ir savivaldybių institucijoms skirti dokumentai (31) |

 Informacija pateikta remiantis Šilalės rajono savivaldybės 2014 metų pirminės teisinės pagalbos teikimo apskaitos žurnalu ir kitais dokumentais. Per ataskaitinį laikotarpį iš viso kreipėsi 673 pareiškėjai. Iš jų šeimos teisės klausimais – 182, darbo teisės klausimais –59, socialinės apsaugos teisės klausimais – 80, žemės teisės klausimais – 12, nuosavybės teisių atkūrimo klausimais – 4, administracinės teisės ir administracinio proceso – 71, civilinės teisės ir civilinio proceso klausimais – 243, baudžiamosios teisės – 6, baudžiamojo proceso klausimais – 10 pareiškėjų; kitais klausimais kreipėsi 6 pareiškėjai.

 Iš jų 100 asmenų padėta surašyti ar buvo surašyti prašymai dėl antrinės teisinės pagalbos gavimo bei parengta 31 dokumentai, skirti valstybės ir savivaldybių institucijoms.

 Remiantis pirminės teisinės pagalbos apskaitos žurnalo duomenimis, daugiausia teisinių problemų žmonėms Šilalės rajone 2014 m. kilo būtent civilinės teisės ir civilinio proceso, šeimos teisės, darbo teisės bei administracinės teisės ir administracinio proceso srityse. Kitose teisės srityse problemų iškilo ganėtinai mažiau.

4.1. Per ataskaitinį laikotarpį buvo parengtos 4 taikos sutartys.

4.2. Dažniausiai besikreipiantiems asmenims padėta rasti taikius ginčų sprendimo būdus. Nesant galimybės ginčą spręsti taikiai, asmenims padėta surašyti ar surašyti prašymai dėl antrinės teisinės pagalbos. Visi besikreipusieji pareiškėjai išsamiai buvo informuoti apie antrinės teisinės pagalbos teikimo sąlygas ir tvarką. Kreipiantis antrinės valstybės garantuojamos teisinės pagalbos iš viso buvo padėta surašyti ar buvo surašyta 100 prašymų.

4.3. Atsižvelgiant į valstybės garantuojamos teisinės pagalbos kokybės, efektyvumo bei ekonomiškumo principus, pirminė teisinė pagalba buvo teikiama iš karto. Itin retais atvejais, kai pirminės teisinės pagalbos suteikti iš karto nepavykdavo, ji buvo suteikta paprastai per kitą dieną (t.y. ne vėliau kaip per 5 dienas nuo pradinio kreipimosi dienos).

4.4. Suteikti pirminę teisinę pagalbą atsisakyta nebuvo.

4.5. Dėl pirminės teisinės pagalbos teikimo pareiškėjų skundų nebuvo gauta.

4.6. Pirminės teisinės pagalbos teikimo trukmė nebuvo pratęsta.

4.7. Per ataskaitinį laikotarpį buvo parengta 31 dokumentai, skirti valstybės ir savivaldybių institucijoms.

|  |  |
| --- | --- |
| **PAREIŠKĖJŲ SKAIČIUS** | **SUGAIŠTAS LAIKAS TEIKIANT KONSULTACIJAS** |
| **673** | **476 val. 20 min.** |

**5. INFORMACIJA APIE SUTEIKTĄ PIRMINĘ TEISINĘ PAGALBĄ 2005, 2006, 2007, 2008, 2009, 2010, 2011, 2012, 2013 IR 2014 METAIS**

|  |  |  |  |  |  |
| --- | --- | --- | --- | --- | --- |
|  **Teisės sritis** | **2005 m. pareiš. sk.** | **2006 m. pareiš. sk.** | **2007 m. pareiš. sk.** | **2008 m. pareiš. sk.** | **2009 m. 2010 m. 2011 m. 2012 m. 2013 m. 2014 m.****pareiš. pareiš. pareiš. pareiš. pareiš. pareiš.****sk. sk. sk. sk. sk. sk.** |
| **1.** | **ŠEIMOS TEISĖ** | 30 | 104 | 124 | 239 | 199 293 223 201 190 182 |
| **2.** | **DARBO TEISĖ** | 10 | 11 | 14 | 63 | 88 57 94 82 73 59 |
| **3.** | **SOCIALINĖS APSAUGOS TEISĖ** | 5 | 9 | 4 | 28 | 33 30 46 72 67 80 |
| **4.** | **ŽEMĖS TEISĖ** | 2 | 6 | 4 | 7 | 9 13 24 10 15 12 |
| **5.** | **NUOSAVYBĖS TEISIŲ ATKŪRIMAS** | 2 | 6 | 3 | 2 | 4 2 9 2 1 4 |
| **6.** | **ADMINISTRACINĖ TEISĖ IR ADMINISTRACINIS PROCESAS** | 5 | 20 | 7 | 50 | 51 67 69 81 62 71 |
| **7.** | **CIVILINĖ TEISĖ IR CIVILINIS PROCESAS** | 37 | 124 | 77 | 121 | 238 202 221 250 225 243 |
| **8.** | **BAUDŽIAMOJI TEISĖ** |  |  |  | 4 | 5 16 15 12 2 6 |
| **9.** | **BAUDŽIAMASIS PROCESAS** |  |  |  | 4 | 7 17 18 14 8 10 |
| **10.** | **KITI KLAUSIMAI** | 0 | 29 | 20 | 10 | 16 39 19 15 10 6 |
| **11.** | **PRAŠYMAI ANTRINEI TEISINEI PAGALBAI GAUTI** | 21 | 37 | 62 | 101 | 139 132 107 100 87 100 |
| **12.** | **VALSTYBĖS IR SAVIVALDYBIŲ INSTITUCIJOMS SKIRTI DOKUMENTAI** |  |  |  | 62 | 87 89 50 40 46 31 |
| **13.** | ***VISO*:** | ***91*** | ***309*** | ***315*** | ***528*** | ***650 736 738 739 653 673*** |

 Daugiausiai neaiškumų ir problemų Šilalės rajono gyventojams 2014 m. iškilo būtent civilinės teisės ir civilinio proceso, šeimos teisės bei darbo teisės srityse. Pažymėtina, kad praėjusiais metais gana pastebimai sumažėjo besikreipiančių administracinės teisės ir administracinio proceso klausimais. Taipogi vėl dar šiek tiek sumažėjo besikreipiančių šeimos teisės klausimais ir dėl antrinės teisinės pagalbos gavimo, tačiau gana stabilus išlieka susidomėjusių socialinės apsaugos teisės klausimais.

|  |  |  |
| --- | --- | --- |
| **ATASKAITINIAI METAI** | **PAREIŠKĖJŲ SKAIČIUS** | **SUGAIŠTAS LAIKAS TEIKIANT KONSULTACIJAS** |
| **2005 METAI** | 91 | 67 val. 30 min. |
| **2006 METAI** | 309 | 185 val. 10 min. |
| **2007 METAI** | 315 | 157 val. 45 min. |
| **2008 METAI** | 528 | 339 val. 25 min. |
| **2009 METAI** | 650 | 453 val. 55 min. |
| **2010 METAI** | 736 | 505 val. 30 min. |
| **2011 METAI** | 738 | 510 val. 20 min. |
| **2012 METAI** | 739 | 502 val. 20 min. |
| **2013 METAI** | 653 | 472 val. 30 min. |
| **2014 METAI** | 673 | 476 val. 20 min. |

 Darytina išvada, kad Šilalės rajono savivaldybės administracijoje valstybės garantuojama teisinė pagalba teikiama kokybiškai, efektyviai ir ekonomiškai.

Šilalės rajono savivaldybės administracijos direktorius Valdemaras Jasevičius

Šilalės rajono savivaldybės administracijos Buhalterinės apskaitos skyriaus vedėja Ona Bubelaitė

Parengė:

Teisės ir viešosios tvarkos skyriaus vedėja Silva Paulikienė (8 449) 76120